सुनको मूल्य घट्यो
स्थानीय बजारमा सुनको मूल्यमा सामान्य गिरावट आएको छ । नेपाल सुनचाँदी व्यवसायी महासङ्घका अनुसार शुक्रबारको तुलनामा आज सुनको मूल्य प्रतितोला रु चार सयले ओरालो लागेको हो ।
काठमाडौँ,  चैत  ४ गते ।  स्थानीय बजारमा सुनको मूल्यमा सामान्य गिरावट आएको छ । नेपाल सुनचाँदी व्यवसायी महासङ्घका अनुसार शुक्रबारको तुलनामा आज सुनको मूल्य प्रतितोला रु. चार सयले ओरालो लागेको हो ।महासङ्घका अनुसार आजका लागि छापावाला सुन प्रतितोला रु. एक लाख २५ हजार कायम छ । शुक्रबार छापावाला सुन प्रतितोला रु. एक लाख २५ हजार चार सयमा कारोबार भएको थियो । यस्तै, तेजाबी सुन प्रतितोला रु. एक लाख २४ हजार चार सय तोकिएको छ । शुक्रबार तेजाबी सुन प्रतितोला रु. एक लाख २४ हजार आठ सयमा कारोबार भएको थियो ।यस्तै चाँदीको मूल्यमा सामान्य वृद्धि भएको छ । शुक्रबार प्रतितोला रु. एक हजार पाँच सय १५ मा कारोबार भएको चाँदी आज भने रु. एक हजार पाँच सय ३० कायम गरिएको छ । रासस